Anders Härm

**Anders Härm** (sündinud 15. juulil 1977) on eesti kunstiteadlane ja kuraator.

Ta on õppinud 1995–2000 Eesti Kunstiakadeemias kunstiteadust ning Tartu Ülikoolis vahetusüliõpilasena semiootikat, kultuuriteadust, sotsioloogiat ja kunstiajalugu.

Alates 1999. aastast on Härm kureerinud umbes 40 rahvusvahelist näitust ning aidanud eri institutsioonide juures majutada ja produtseerida rohkem kui 200 kunstiprojekti, seda nii Eestis kui ka välismaal (Saksamaa, Soome, Norra). Sealhulgas on ta kureerinud Eesti paviljoni 2000. aasta Veneetsia arhitektuuribiennaalil ja 2003. aasta Veneetsia biennaalil.

Alates 1995. aastast avaldanud umbes 200 artiklit nii ühiskondlikel teemadel kui ka kunsti- ja kultuuriarvustusi Eesti ajakirjanduses, samuti kirjutanud isikkataloogide eessõnu ja akadeemilist esseistikat. 2023. aastal ilmus tema doktoritööl põhinev raamat „Allumatud kehad. Radikaalsed performatiivsed praktikad 20. ja 21. sajandi kunstis ja kultuuris“. 

Aastatel 2002–2012 töötas Härm Tallinna Kunstihoone koosseisulise kuraatorina. 

Ta on üks Eesti Kaasaegse Kunsti Muuseumi asutajaid (2007) ning juhatuse liige, aastail 2009–2015 tegevdirektor ja programmijuht. 

Aastatel 2000–2016 õpetas ta Eesti Kunstiakadeemias tunnitasulise lektorina ja 2006–2016 oli õppekava "Kaasaegse kunsti küsimused" juht. 2017. aastast on Härm Eesti Kunstiakadeemia dotsent ja kureerimise õppesuuna juht. Anders Härm töötab ka Eesti Kunstimuuseumi Kumu kunstimuuseumis kuraatorina.

## Olulisemad kuraatoriprojektid

* 2026 *Galatea triumf. Kunst tehisaru ajastul*
* 2025 Ragnar Kjartansson. *Poiss ja tüdruk ja põõsas ja lind*
* 2024 Enn Põldroos. *Kinnismõtete muuseum*
* 2022 *[[Lembit Sarapuu]]. Tegelikkus ja tõelisus* 
* 2021 *[[Olga Jürgenson]]. Le Bordel Synthetique* 
* 2020: *[[Ando Keskküla]]. Tehnodeelia ja tegelikkus* 
* 2019 *Xenos* 
* 2014 *Must maja. märkmeid arhitektuurist* 
* 2013 *Estonian Dream* 
* 2011 *Tumedus, Tume* 
* 2009 *Blue-Collar Blues* 
* 2006 *Kuritöö ja Karistus* 
* 2005 *Maalimine keelatud* 
* 2004 *[[Ilja Kabakov|Ilja]] & [[Emilia Kabakov]] ning [[Raul Meel]]* 
* 2003 *Skriinseiver* 
* 2003 *[[Marko Mäetamm|Marko]] und [[Kaido Ole|Kaido]]*. Eesti paviljon 50. Veneetsia biennaalil. 
* 2001 *yBa. [[Eesti Kunstnike Liit|Eesti Kunstnike Liidu]] aastanäitus* 
* 2000 *Simulacrum City*. Eesti paviljon Veneetsia arhitektuuribiennaalil 

## Tunnustus

* 2002 Sirbi laureaat
* 2006 Eesti Kultuurkapitali Kujutava ja Rakenduskunsti Sihtkapitali aastaauhind
* 2008 Eesti Kultuurkapitali stipendium “Ela ja sära” 
* 2011 Eesti Kunstiteadlaste ja Kuraatorite Ühingu aastapreemia 
* 2016 Eesti Kultuurkapitali aastaauhind (koos Neeme Külmaga)
* 2018 Eesti Kultuurkapitali stipendium “Ela ja sära” 
* 2021–2023 riikliku kunstnikupalga stipendiaat
* 2025 Eesti Vabariigi kultuuripreemia

## Isiklikku
Ta on elanud koos näitleja Liina Vahtrikuga, neil on poeg Johannes Härm. 2022. aastast on ta abielus ehtekunstnik Maria Valdma-Härmiga.

## Viited


## Kirjandus
* Allumatud kehad. Radikaalsed performatiivsed praktikad 20. ja 21. sajandi kunstis ja kultuuris. EKA kirjastus: Tallinn, 2023
* *Kolm isamaalist kõnet*. ;paranoia: Tallinn, 2013.
* *Semionaudi päevaraamat. Tekste aastatest 1999-2008.* Ise kirjastatud: Tallinn, 2009.
* *On the Genealogy of the “[[George Soros|Soros]] Realism”. “Making of” the International Eastern European Art (1989-2004)*. Kunstiteaduslikke Uurimusi 2, 2018, lk 7–30.
* *Prantslane, inglane ja sakslane avangardi ja popi vahel. Kapitalism, skisofreenia ja hübriidne identiteet*. Kunstiteaduslikke Uurimusi 1–2, 2006, lk-d. 29–44. (Koos Hanno Soansiga)